BMTSZ közgyűlése
2018-02-10 | 40 Zsolnay Vilmos, 7630 Pécs, Baranya, Magyarország
Kedves Egyesületvezetők, Kedves Sporttársak!

A Baranya Megyei Természetbarát Szövetség - hagyományosan - február második szombatján tartja évi rendes küldöttgyűlését, ez idén február 10-ére esik.
Az erre szóló meghívó és a napirenden szereplő szöveges beszámoló megfelelő szövegre kattintva!
Alapszabályunk értelmében a tagszervezeteink – alapszabályuk szerinti döntésük alapján - minden megkezdett 50 fő taglétszám után egy-egy küldöttet delegálhatnak, minden küldött 1 szavazattal rendelkezik.
Ettől függetlenül szeretettel várjuk egyesületeitek érdeklődő tagjait is, különös tekintettel majd az elismerést érdemlőkre.
Kérem, hogy legyetek szívesek - a januári Mecsek Híradóban közöltek szerint - küldeni javaslataitokat:

Természetjárók elismerése: szövetségünk elnöksége a 2018. február 10-én tartandó közgyűlésen ismét szeretné megköszönni az aktív természetjárók – egyesületüket, vagy a szövetséget segítő– munkáját. Kérjük tagszervezeteinket, hogy az elismerésekre a javaslataikat – rövid indoklással – 2018. január 23-ig juttassák el Tóth Klára elnöknek e-mailben (tth.klara@gmail.com), vagy adják le személyesen a szövetségben.
Egyéni túrapontverseny: kérjük a tagszervezeteket, hogy azon tagjaik névsorát, akik 2017-ben 1000 túrapont felett teljesítettek, és a túrapontversenybe szeretnének benevezni, január 23-ig juttassák el Jancsi Attilának (j.atika@freemail.hu), az életkori kategória (50 év fölötti, ill. alatti férfi, ill. női) megjelölésével. A kategóriák első három helyezettjei oklevelet kapnak, melyeket a februári közgyűlésen adunk át.

Amennyiben a küldöttgyűlésen a szervezet vezetője nem tud megjelenni, a letölthető megbízólevéllel várjuk a képviselőt.
Kérem, a beszámolót tekintsétek munkaanyagnak! Bármilyen észrevételetek van, kiegészíteni, vagy helyesbíteni valót találtok, küldjétek el még a közgyűlés előtt, de természetesen helyszíni kiegészítésre is van lehetőség.

Természetbarát üdvözlettel!
